ÚRAD VLÁDY SLOVENSKEJ REPUBLIKY
sekcia vládnej legislatívy   				

Na rokovanie vlády SR
Dňa 21. novembra 2001
K číslu: 7593/2001
K bodu: 4

S T A N O V I S K O

k návrhu nariadenia vlády Slovenskej republiky o minimálnych bezpečnostných a zdravotných požiadavkách na stavenisko

I.

Návrh nariadenia vlády Slovenskej republiky o minimálnych bezpečnostných a zdravotných požiadavkách na stavenisko  predkladá na rokovanie vlády Slovenskej republiky minister práce, sociálnych vecí a rodiny Peter Magvaši na základe Plánu legislatívnych úloh vlády SR na rok 2001.

II.

Návrh predmetného nariadenia vlády sa predkladá na základe splnomocňovacieho ustanovenia § 16 ods. 1 písm. a) zákona Národnej rady Slovenskej republiky č. 330/1996 Z.z. o bezpečnosti a ochrane zdravia pri práci v znení zákona č. 158/2001 Z.z.. 
Predložený návrh nariadenia vlády upravuje najmä podrobnosti o postupe stavebníka v prípravnej a realizačnej etape projektu stavby v záujme zaistenia bezpečnosti a ochrany zdravia zamestnancov na stavenisku. Rámcovo tieto skutočnosti ustanovujú § 8 až 8f poslednej novely zákona Národnej rady SR                  č. 330/1996 Z.z.. 
Legislatívna rada vlády Slovenskej republiky prerokovala návrh nariadenia vlády Slovenskej republiky o minimálnych bezpečnostných a zdravotných požiadavkách na stavenisko  na svojich zasadnutiach 15. mája 2001 a 30. októbra  2001. 
Vo všeobecnej rozprave sa legislatívna rada zaoberala najmä súladom tohto návrhu nariadenia vlády so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Pre potreby tohto nariadenia vlády legislatívna rada odporučila upraviť definíciu samostatne zárobkovo činnej osoby v § 2 ods. 3 zákona Národnej rady SR č. 330/1996 Z.z..
Po prerokovaní návrhu nariadenia vlády Slovenskej republiky                    o minimálnych bezpečnostných a zdravotných požiadavkách na stavenisko  legislatívna rada odporučila vláde SR návrh schváliť s tým, že na rokovanie vlády SR bude predložené jeho nové znenie, do ktorého predkladateľ zapracuje pripomienky a odporúčania legislatívnej rady.

III.

Sekcia vládnej legislatívy Úradu vlády SR konštatuje, že predkladateľ           do predloženého nového znenia návrhu nariadenia vlády Slovenskej republiky o minimálnych bezpečnostných a zdravotných požiadavkách na stavenisko  zapracoval pripomienky a odporúčania Legislatívnej rady vlády SR, a preto odporúča vláde Slovenskej republiky návrh nariadenia vlády    s ch v á l i ť  v predloženom znení.

Bratislava 16. novembra 2001
Vypracovala: B. Malecká

Štefan  G r m a n
generálny riaditeľ
sekcie vládnej legislatívy